ספרי פינוקי מיועדים לפעוטות הן בשפה, ובצורת ההגשה. ספרים רבים מגיעים כספר קרטון כך שזה מגביר את הרצון של הפעוט לאחוז בספר מבלי חשש (של ההורים) להרוס אותו. בספר זה, ישנן דמויות מסתתרות כך שרצוי יחד עם הילד לקרוא.
בספר הנוכחי לפינוקי נולדה אחות, פיצי שמה. ואנו, יחד איתו, עוקבים אחריה ומחפשים אותה.
זהו ספר נוסף מהסדרה של פינוקי, והוא מאוד חמוד. ציורים שמתארים נאמנה את הכתוב, ממוקדים וללא צבע רב.
עם חלונות הצצה כפי שילדים מאד אוהבים.
לפינוקי נולדה אחת קטנה.
הנכד שלי בן שנתיים וחודשיים, והוא קיבל גם אחות קטנה "במתנה".
הקראתי לו את הספר.
הוא מאד אהב את הספר, אך לא כל כך קישור, בין פיצי אחותו של פינוקי שפעילה ובין אחותו שנמצאת בזרועותיה של אמו.
הוא אהב את חלונות ההצצה.
הוא אהב את החברים של פינוקי שבאים לבקש אותו.
אבל לא קישר בין הולדת אחות קטנה ובין הספר.
הסכים איתי שהוא גדול, והיא קטנה.
ואני נהניתי לספר לו.
ממליצה על הספר, כמו על כל ספר של פינוקי.
לפינוקי נולדה אחות קטנה, שמה פיצי, פינוקי מקבל את פיצי באהבה, משחק איתה ודואג לה ועוזר להוריו במטלות הקשורות עימה.
בספר יש כמיטב המסורת של הספרים של "פינוקי", דלת שיכולים לפתוח אותה ולראות מה מסתתר שם, מתנה נפתחת, מפת שולחן ועוד, בכל מקום ניתן לראות מה מסתתר.
לאור בני בן השש, נולדה לפני שנה ושמונה חודשים אחות, הקראתי לו את הסיפור, הוא די אהב אותו.
אם כי לטעמי הספר נועד לקטנים יותר, לדעתי הוא יותר לגילאים 2-4 בגילאים האלו הספר יכול להיות נפלא אפילו בחודש התשיעי להריונה של האם טרם הלידה, כאשר מסבירים לילד שעומד להיות לו אח או אחות, יכולים להראות לילדון הקטן כמה פינוקי כלב טוב שעוזר להוריו עם פיצי אחותו ומשחק איתה, מספר סיפור ועוד.